
Ministru kabineta noteikumi Nr. 659
Rīgā 2025. gada 11. novembrī (prot. Nr. 47 3. §)
Grozījumi Ministru kabineta 2021. gada 6. jūlija noteikumos Nr. 503 "Noteikumi par aizdevumiem ar kapitāla atlaidi eksportējošiem komersantiem lielo investīciju projektu atbalstam"
Izdoti saskaņā ar Attīstības finanšu institūcijas likuma 12. panta ceturto daļu un Pret Ukrainu vērstās Krievijas militārās agresijas dēļ piemēroto sankciju un pretpasākumu izraisīto ekonomisko seku pārvarēšanas atbalsta likuma 4. panta otro daļu
· Izdarīt Ministru kabineta 2021. gada 6. jūlija noteikumos Nr. 503 "Noteikumi par aizdevumiem ar kapitāla atlaidi eksportējošiem komersantiem lielo investīciju projektu atbalstam" (Latvijas Vēstnesis, 2021, 130., 249. nr.; 2022, 69., 122., 208. nr.; 2023, 96., 214., 236. nr.; 2024, 123. nr.) šādus grozījumus:
· 1. Izteikt 2. punktu šādā redakcijā:
· "2. Šie noteikumi attiecas uz aizdevumu programmas pirmo, slēgto un trešo atlases kārtu, un to mērķis ir sniegt komersantiem atbalstu dzīvotspējīgu uzņēmējdarbības projektu īstenošanai, veicinot komersantu attīstību, konkurētspēju, eksporta apjoma palielināšanu un nodrošinot finansējumu tādu investīciju projektu īstenošanai, kuri ir vērsti uz jaunu iekārtu un tehnoloģisko procesu ieviešanu."
· 2. Izteikt 3. punktu šādā redakcijā:
· "3. Aizdevumu programmas ietvaros aizdevumus izsniedz un kapitāla atlaidi piešķir un piemēro akciju sabiedrība "Attīstības finanšu institūcija Altum" (turpmāk – sabiedrība "Altum") ar komersantu noslēgta līguma (turpmāk – aizdevuma līgums) ietvaros, kurā cita starpā iekļauti kapitāla atlaides piemērošanas nosacījumi, pēcuzraudzības kārtība un sekas, ja netiek ievēroti šo noteikumu un Pret Ukrainu vērstās Krievijas militārās agresijas dēļ piemēroto sankciju un pretpasākumu izraisīto ekonomisko seku pārvarēšanas atbalsta likuma 2. panta 2.1 daļas nosacījumi. Pirmās un slēgtās atlases kārtas ietvaros sabiedrība "Altum" aizdevumu var izsniegt vienīgi kopā ar cita finansētāja (starptautiska finanšu institūcija, privāts ieguldījumu fonds vai kredītiestāde) aizdevumu. Trešās atlases kārtas ietvaros sabiedrība "Altum" aizdevumu var izsniegt arī kopīgi ar cita finansētāja (starptautiska finanšu institūcija, privāts ieguldījumu fonds vai kredītiestāde) aizdevumu. Aizdevumu programmas ietvaros kapitāla atlaide ir sabiedrības "Altum" izsniegtā aizdevuma pamatsummas pilnīgs vai daļējs samazinājums, kas tiek piemērots, ja ir izpildīti konkrēti nosacījumi vai kritēriju kopa."
· 3. Izteikt 7. punktu šādā redakcijā:
· "7. Aizdevumu programmas īstenošanai pieejamo finansējumu 225 022 975 euro apmērā veido:
· 7.1. valsts budžeta finansējums – 212 022 975 euro;
· 7.2. atmaksātais finansējums no apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 infekcijas izplatība, – līdz 13 000 000 euro."
· 4. Izteikt 7.1 punktu šādā redakcijā:
· "7.1 Šo noteikumu 7. punktā minēto finansējumu izmanto sabiedrības "Altum" kapitāla atlaides, ar kapitāla atlaides uzskaiti saistīto izdevumu un sagaidāmo zaudējumu segšanai. Šīs programmas publiskā finansējuma atmaksas, ko veido aizdevumu un papildaizdevumu pamatsummas atmaksas, tiek novirzītas papildaizdevumu finansēšanai un pirmo sagaidāmo zaudējumu segšanai, savukārt sabiedrības "Altum" pārvaldības maksas segšanai pieejams šīs programmas ieņēmumu veidotais atmaksātais publiskais finansējums saskaņā ar programmas rādītāju novērtējumu, kas veikts saskaņā ar Attīstības finanšu institūcijas likuma 12. panta trešo daļu."
· 5. Izteikt 7.6 punktu šādā redakcijā:
· "7.6 Papildaizdevumu var piešķirt arī investīciju projektu īstenošanai trešajā atlases kārtā, ievērojot papildpieteikumu iesniegšanas kārtību saskaņā ar šo noteikumu 10. punktu."
· 6. Izteikt 7.7 punktu šādā redakcijā:
· "7.7 Kopumā pirmajai, slēgtajai un trešajai atlases kārtai papildaizdevumiem pieejamais publiskais finansējums no šo noteikumu 7. punktā minētās kopsummas ir 38 511 113 euro."
· 7. Izteikt 8.1 punktu šādā redakcijā:
· "8.1 Lai nodrošinātu finansējumu papildaizdevuma piešķiršanai saskaņā ar šo noteikumu 7.5 un 7.6 punktu vai pagaidu likviditāti aizdevuma ar kapitāla atlaidi izsniegšanai, sabiedrība "Altum" var piesaistīt valsts aizdevumu kredītlīnijas veidā vai piesaistīt finansējumu tirgū līdz 200 000 000 euro apmērā. Valsts aizdevuma atmaksas termiņš ir 2045. gada 31. decembris. Valsts aizdevumam nepiemēro riska likmi, un to nodrošina ar komercķīlu, sabiedrībai "Altum" ieķīlājot prasījuma tiesības un to nākamās sastāvdaļas kā lietu kopību, kas izrietēs no sabiedrības "Altum" izsniegtajiem papildaizdevumiem."
· 8. Izteikt 10. punktu šādā redakcijā:
· "10. Komersants, iesniedzot pieteikumu un, ja attiecināms, papildpieteikumu sabiedrībā "Altum", piesakās atbalstam. Lai saņemtu tiesības kvalificēties turpmākam finansējuma pieprasījuma izvērtējumam sabiedrībā "Altum", komersantam jāpiedalās aģentūras organizētā investīciju projektu atlasē, iesniedzot šo noteikumu 29. punktā minēto pieteikumu, un jāsaņem pozitīvs lēmums. Komersanti šo noteikumu 29. punktā minēto pieteikumu var iesniegt aģentūrā un šo noteikumu 31.1. apakšpunktā minēto pieteikumu – sabiedrībā "Altum", kamēr ir atvērta attiecīgā atlases kārta. Ja pieteikums netiek iesniegts sabiedrībā "Altum" un aģentūrā, kamēr atvērta attiecīgā atlases kārta, aģentūra pieņem lēmumu par pieteikuma noraidīšanu. Pirmās, slēgtās un trešās atlases kārtas ietvaros komersanti, kuru investīciju projektu vērtēšana sabiedrībā "Altum" vēl turpinās, proti, tie nav noraidīti vai kuru pieteikumus komersanti paši nav atsaukuši, var iesniegt sabiedrībā "Altum" papildpieteikumu neatkarīgi no šo noteikumu 29. punktā minētā pieteikuma un šo noteikumu 31.1. apakšpunktā minētā pieteikuma iesniegšanas termiņa ierobežojuma. Papildpieteikumu, ja nepieciešams, iesniedz līdz lēmuma pieņemšanai par aizdevuma piešķiršanu."
· 9. Izteikt 21.2. apakšpunktu šādā redakcijā:
· "21.2. trešās atlases kārtas ietvaros pēc investīciju projekta pilnīgas pabeigšanas katra pēcuzraudzības gada beigās ir plānots izpildīt visus šajā apakšpunktā minētos investīciju projekta rādītājus vismaz šādā apmērā:
· 21.2.1. mēneša vidējā bruto darba samaksa darbiniekiem, kas pieņemti darbā investīciju projekta īstenošanas rezultātā, nav mazāka par mēneša vidējās bruto darba samaksas apmēru iepriekšējā gadā tajā statistiskajā reģionā, kurā tiks īstenots investīciju projekts, kam piemērots koeficients 1,3;
· 21.2.2. investīciju projekta īstenošanas rezultātā preču vai pakalpojumu eksporta apjoms ir vismaz 3 600 000 euro gadā;
· 21.2.3. investīciju projekta īstenošanas rezultātā uz katriem kopējās pieejamās kapitāla atlaides 250 000 euro ir radīta viena jauna darba vieta ar pilnu darba slodzi un kopā ir radītas vismaz 12 jaunas darba vietas ar pilnu darba slodzi, un tās ir saglabātas visā attiecīgajā pēcuzraudzības periodā. Personas, kuras plānots nodarbināt jaunradītajās darba vietās, divu gadu laikā pirms finansējuma pieteikuma iesniegšanas dienas nevar tikt nodarbinātas investīciju projekta iesniedzēja vai tā saistīto personu grupā atbilstoši Valsts ieņēmumu dienesta vai Valsts sociālās apdrošināšanas aģentūras sniegtajai informācijai;
· 21.2.4. investīciju projekta īstenošanas rezultātā komersanta ieguldījumu apjoms pētniecībā un attīstībā Latvijā komersanta līmenī un attiecīgi šo noteikumu 19.2. apakšpunktā minētajā investīciju projekta pieteiktajā nozarē ir vismaz 250 000 euro gadā."
· 10. Izteikt 21.1 punktu šādā redakcijā:
· "21.1 Ja vairāki investīciju projektu pieteikumi, ņemot vērā šo noteikumu 21.1. apakšpunktā noteiktos kritērijus, vērtējumā saņēmuši vienādu punktu skaitu, priekšroka aģentūras lēmumā par pieteikuma apstiprināšanu tiek dota investīciju projekta pieteikumam, kam ir pievienots Eiropas Ekonomikas zonā reģistrētas kredītiestādes, tās filiāles vai tās meitas sabiedrības, kura ir tiesīga sniegt finanšu pakalpojumus Latvijā, vai starptautiskas finanšu institūcijas kredītkomitejas saistošs lēmums par aizdevuma piešķiršanu investīciju projekta īstenošanai. Šis nosacījums neattiecas uz slēgto un trešo atlases kārtu."
· 11. Izteikt 21.3 punktu šādā redakcijā:
· "21.3 Gada laikā pēc tam, kad parakstīti līgumi starp sabiedrību "Altum", komersantu un, ja attiecināms, citu finansētāju, komersantam ir izmaksāti vismaz 10 % no piešķirtās aizdevuma summas vai apmaksāti vismaz 30 % no investīciju projekta attiecināmo izmaksu summas. Ja minētais nosacījums nav izpildīts, sabiedrībai "Altum" ir tiesības izbeigt aizdevuma līgumu, kā arī, ja attiecināms, papildaizdevuma līgumu. Sabiedrība "Altum" ir tiesīga pagarināt komersantam šajā punktā noteikto termiņu, ja novirzes no šā termiņa ir radušās objektīvu no komersanta neatkarīgu apstākļu dēļ."
· 12. Izteikt 28.2 punktu šādā redakcijā:
· "28.2 Aģentūra veic trešajai atlases kārtai pieteikto investīciju projektu atlasi atbilstoši šo noteikumu 5.1., 5.2., 5.8., 21.2., 29.2. un 29.3. apakšpunktā un 29.1 punktā minētajām prasībām, ievērojot šādu kārtību:
· 28.21. vērtē pieteikuma atbilstību šo noteikumu 3. pielikumā noteiktajiem pieteikumu vērtēšanas kritērijiem, ievērojot šo noteikumu 4. pielikumā noteikto pieteikumu vērtēšanas metodiku šādā secībā:
· 28.21.1. vērtē pieteikuma atbilstību šo noteikumu 3. pielikumā norādītajam vienotajam kritērijam Nr. 1 un Nr. 2. Ja pieteikums neatbilst vismaz vienam no minētajiem kritērijiem, tā vērtēšanu neturpina;
· 28.21.2. ja pieteikums atbilst šo noteikumu 3. pielikumā norādītajam vienotajam kritērijam Nr. 1 un Nr. 2, tad vērtē pieteikuma atbilstību pārējiem vienotajiem, specifiskajiem atbilstības, kvalitātes un papildu kvalitātes kritērijiem;
· 28.21.3. ja vienoto, specifisko atbilstības un kvalitātes kritēriju izvērtēšanai nepieciešama papildu informācija, aģentūra pieprasa pieteicējam to iesniegt, nosakot iesniegšanas termiņu, ne īsāku par piecām darbdienām;
· 28.21.4. ja vienā šo noteikumu 3. pielikumā minētajā kvalitātes kritērijā (izņemot papildu kvalitātes kritēriju) saņemto punktu skaits ir nulle, pieteikuma vērtēšanu neturpina;
· 28.22. pēc pieteikumu izvērtēšanas aģentūra izveido pieteikumu vērtēšanas sarakstu atbilstoši šo noteikumu 5. pielikumam, kurā ievieto visus pieteikumus, kuri atbilst vienotajiem kritērijiem, specifiskajiem atbilstības kritērijiem, kvalitātes kritērijiem un papildu kvalitātes kritērijam;
· 28.23. ja pieteikumos, kuri ievietoti pieteikumu vērtēšanas sarakstā atbilstoši šo noteikumu 28.2 2. apakšpunktam, kopējais atbalsta apmērs, uz ko tie pretendē, pārsniedz atlasē pieejamo finansējuma apmēru, aģentūra pieteikumus ranžē atlasē pieejamā finansējuma ietvaros, ievērojot šādus principus:
· 28.23.1. pieteikumi tiek sarindoti atbilstoši saņemtajam kopējam punktu skaitam, sākot ar visvairāk punktu saņēmušo pieteikumu un beidzot ar vismazāk punktu saņēmušo pieteikumu;
· 28.23.2. ja vismaz diviem pieteikumiem atlases ietvaros ir piešķirts vienāds punktu skaits, tie tiek ranžēti, priekšroku dodot tam pieteikumam, atbilstoši kuram iepriekšējā gadā tajā statistiskajā reģionā, kurā tiks īstenots investīciju projekts, ir zemāks iekšzemes kopprodukts uz vienu iedzīvotāju;
· 28.23.3. ja pēc šo noteikumu 28.2 3.2. apakšpunktā minētās ranžēšanas vismaz diviem pieteikumiem atlases ietvaros ir vienāds vērtējums, tie tiek ranžēti, priekšroku dodot tam pieteikumam, kuram šo noteikumu 3. pielikumā minētajā kvalitātes kritērijā Nr. 2 norādīts lielāks investīciju projekta īstenošanas rezultātā plānotais preču vai pakalpojumu eksporta apjoms attiecībā pret kapitāla atlaides apmēru, uz kuru pieteicējs pretendē;
· 28.23.4. ja pēc šo noteikumu 28.2 3.3. apakšpunktā minētās ranžēšanas vismaz diviem pieteikumiem atlases ietvaros ir vienāds vērtējums, tie tiek ranžēti, priekšroku dodot tam pieteikumam, kuram ir lielāks apmērs, sareizinot šo noteikumu 3. pielikuma kvalitātes kritēriju Nr. 3 – jaunradītas darba vietas – un kvalitātes kritēriju Nr. 1 – mēneša vidējā bruto darba samaksa darbiniekiem, kas pieņemti darbā investīciju projekta īstenošanas rezultātā, attiecībā pret mēneša vidējās bruto darba samaksas apmēru iepriekšējā gadā reģionā, kurā tiks īstenots projekts. Ja investīciju projekts tiek īstenots Kurzemes, Zemgales, Vidzemes un Latgales NUTS 3 2021. gada datu reģionā, tad pie kopējā iegūto punktu skaita tiek papildus piešķirti 10 punkti."
· 13. Izteikt 29.1.1. apakšpunktu šādā redakcijā:
· "29.1.1. aizpildītu pieteikuma veidlapu, kurā norādīts saimnieciskās darbības veicēja nosaukums, investīciju projekta nosaukums, nodokļu maksātāja reģistrācijas numurs, juridiskā adrese, e-pasta adrese un klasifikācijas kods atbilstoši Saimniecisko darbību statistiskās klasifikācijas Eiropas Kopienā 2. redakcijas 1. atjauninājumam (turpmāk – NACE 2.1. red.);".
· 14. Izteikt 29.2. apakšpunktu šādā redakcijā:
· "29.2. trešajā atlases kārtā – aizpildītu pieteikuma veidlapu atbilstoši šo noteikumu 6. pielikumam;".
· 15. Izteikt 29.1 punktu šādā redakcijā:
· "29.1 Trešajā atlases kārtā komersants iesniedz šo noteikumu 29.3. apakšpunktā minēto lēmumu, ja tāds ir saņemts, vai pēdējā noslēgtā gada pārskatu, kas apliecina, ka komersantam plānotā investīciju projekta īstenošanai ir pieejami brīvi līdzekļi bez plānotās kapitāla atlaides apmēra."
· 16. Izteikt 30.11. apakšpunktu šādā redakcijā:
· "30.11. izvērtē trešajā atlases kārtā pieteikto investīciju projektu atbilstību šo noteikumu 5.1., 5.2., 5.8. un 21.2. apakšpunktā minētajiem nosacījumiem un pieņem lēmumu par investīciju projektiem, kas turpmāk ir izvērtējami finansējuma pieprasījumam vai kas nekvalificējas turpmākam finansējuma pieprasījuma izvērtējumam sabiedrībā "Altum";".
· 17. Izteikt 31.5. apakšpunktu šādā redakcijā:
· "31.5. komersanta parakstītu apliecinājumu, ka tas nav veicis un neveiks Komisijas regulas Nr. 651/2014 14. panta 16. punktā norādītās darbības, kuras definētas Komisijas regulas Nr. 651/2014 2. panta 61.a punktā, un apliecinājumu, ka uz uzņēmumu nav attiecināma Komisijas regulas Nr. 651/2014 2. panta 18. punkta "c" apakšpunktā minētā situācija – tas neatbilst normatīvajos aktos noteiktajiem kritērijiem, lai tam pēc kreditora pieprasījuma piemērotu maksātnespējas procedūru Eiropas Parlamenta un Padomes Regulas Nr. 2015/848 par maksātnespējas procedūrām (pārstrādātā redakcija) 2. panta 4. punkta izpratnē;".
· 18. Izteikt 31.7 punktu šādā redakcijā:
· "31.7 Ja komersants trešajā atlases kārtā sešu mēnešu laikā pēc aģentūras lēmuma par investīciju projektiem, kas turpmāk izvērtējami finansējuma pieprasījumam, nav iesniedzis sabiedrībai "Altum" visus šo noteikumu 31. punktā (izņemot šo noteikumu 31.2. apakšpunktu) minētos dokumentus un informāciju, kas nepieciešama lēmuma pieņemšanai, sabiedrība "Altum" pieņem lēmumu par atteikumu finansēt komersanta investīciju projektu. Sabiedrība "Altum" ir tiesīga pagarināt šajā punktā noteikto termiņu informācijas iesniegšanai saistībā ar šo noteikumu 5.1. un 5.6. apakšpunktā minētā statusa noteikšanu, savstarpēji vienojoties ar komersantu."
· 19. Izteikt 40.6. apakšpunktu šādā redakcijā:
· "40.6. ieroču un munīcijas tirdzniecībai (NACE 2.1. red. klase 47.63 "Sporta aprīkojuma mazumtirdzniecība");".
· 20. Izteikt 40.7. apakšpunktu šādā redakcijā:
· "40.7. tabakas izstrādājumu ražošanai un tirdzniecībai (NACE 2.1. red. 12. nodaļa "Tabakas izstrādājumu ražošana", klase 46.35 "Tabakas izstrādājumu vairumtirdzniecība", klase 47.26 "Tabakas izstrādājumu mazumtirdzniecība" un klase 47.92 "Specializētas mazumtirdzniecības starpniecības pakalpojumi");".
· 21. Izteikt 40.8. apakšpunktu šādā redakcijā:
· "40.8. alkohola tirdzniecībai (NACE 2.1. red. klase 46.34 "Dzērienu vairumtirdzniecība", klase 47.25 "Dzērienu mazumtirdzniecība" un klase 47.92 "Specializētas mazumtirdzniecības starpniecības pakalpojumi");".
· 22. Izteikt 40.9. apakšpunktu šādā redakcijā:
· "40.9. azartspēlēm un derībām (NACE 2.1. red. 92. nodaļa "Azartspēles un derības");".
· 23. Izteikt 40.10. apakšpunktu šādā redakcijā:
· "40.10. finanšu un apdrošināšanas darbībai (NACE 2.1. red. L sadaļa "Finanšu un apdrošināšanas darbības");".
· 24. Izteikt 40.11. apakšpunktu šādā redakcijā:
· "40.11. operācijām ar nekustamo īpašumu (NACE 2.1. red. M sadaļa "Operācijas ar nekustamo īpašumu", grupa 68.1 "Operācijas ar savu nekustamo īpašumu un būvniecības projektu attīstīšana", grupa 68.31 "Starpniecības pakalpojumi operācijās ar nekustamo īpašumu" un grupa 68.32 "Citas operācijas ar nekustamo īpašumu uz līguma pamata vai par atlīdzību");".

